En mand kom udenfor sti i sin kørestol og faldt flere meter ned.

Nordjyllands Beredskab måtte ved 17-tiden rykke ud til en ulykke ved Nørre Kongerslev. - En kørestolsbruger var kørt omkring 200 meter ind på en sti i et rekrativt område, hvor han på en eller anden måde er kommet for tæt på kanten og styrtet ned, fortæller indsatsleder Bent Pedersen fra Nordjyllands Beredskab. Manden faldt tre meter ned og kom til skade. Ambulancen var først fremme på stedet, og redderne fik tilset manden, indtil beredskabsfolkene kom frem og hjulpet manden op igen. - Han er kommet til skade men var ved bevidsthed, da han blev lagt i ambulancen. De behandler ham lige nu, så jeg ved ikke, hvor alvorligt eller lidt han har slået sig, fortæller indsatslederen fra stedet. Ulykken skete ved Østergårdsvej i nærheden af Nørre Kongerslev.